《夏日同强二秀才过鉴公山房因游仁寿精舍》
元代·周砥

寻僧直到梵王家，便汲山泉为煮茶。阮籍从来无礼法，汤休何煮著袈裟。

醉眠石阁听风树，步入松云扫涧花。与子归时仍并辔，萧条墓道夕阳斜。

作者简介：元末平江路吴县人，寓居无锡，字履道。博学工文辞。兵乱避地，至宜兴，居马治家。与治善者多置酒招饮，厌之，一夕留书别治，夜半遁去。归里，与高启、杨维桢等交往。书画益工。后游会稽，死于兵乱。有《荆南唱和集》。